Във връзка с постъпило уведомление с вх. № ОВОС-2934/29.12.2021г. за инвестиционно предложение (ИП): „ТЪРГОВСКИ ЦЕНТЪР“ в ПИ с идентификатор 17806.501.1698 по кадастралната карта и кадастралните регистри на с. Граф Игнатиево, съответстващ на УПИ III-501.1698 – обществено обслужваща и складова дейност, квартал 1 по плана на с. Граф Игнатиево, Община „Марица“, Област Пловдив, на адрес: ул. „Карловско шосе“ № 32, с възложител: „ДЕНЕСТ КОРПОРЕЙШЪН“ ЕООД.,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда изграждане на търговски център. Търговският център ще се изпълни като нискоетажно застрояване с кота корниз до 10м, като в него ще се предвидят множество самостоятелни търговски обекти и открити обслужващи площи. Така заявеното ИП попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000444 „Река Пясъчник“.

Копие на писмото е изпратено до Община Марица и Кметство с. Граф Игнатиево.

Отговорено от РИОСВ-Пловдив на 14.01.2022г.